Mohameds El Barādeī
Mohameds El Barādeī (محمد البرادعي, Muḥammad al Barādaʿī; dzimis 1942. gada 17. jūnijā) ir ēģiptiešu tiesību zinātnieks un diplomāts. 2013. gadā no 14. jūlija līdz 14. augustam bijis Ēģiptes viceprezidenta vietas izpildītājs. Bijis ANO Starptautiskās Atomenerģijas aģentūras ģenerāldirektors no 1997. gada līdz 2009. gadam. 2005. gadā kopā ar Starptautiskās Atomenerģijas aģentūru saņēmis Nobela miera prēmiju.